Snart kan du dra tyngre tilhengerlass
Punger du ut med et par tusenlapper (anslår en kjøreskole, kursets innhold er ennå ikke kjent), får du da en ny kode i førerkortet. 96-koden gir deg rett til å trekke inntil 4250 samlet tillatt totalvekt på bil og henger, med en henger som har tillatt totalvekt over 750 kilo. Dagens B-førerkort for vanlig personbil setter en begrensning på 3500 kilo for det lille vogntoget, hvis hengeren har tillatt totalvekt over 750 kg. - Hvem er den nye hengerlappen mest aktuelt for? - De langt fleste vil klare seg med B-lappen til normale gjøremål som å frakte et vedlass eller kjøre søppel på fyllingen. Den nye regelen er mer aktuell for håndverkere, de som skal kjøre med hestehenger og andre som kan ha behov for en større tilhenger, sier rådgiver Lars-Inge Haslie i seksjon for trafikkopplæring Statens vegvesen Vegdirektoratet.Fra 19. januar kommer en rekke endringer i førerkortreglene. Da innføres EUs 3. førerkortdirektiv i norske forskrifter. Blant annet får førerkortet en varighet på kun 15 år. Det må fysisk byttes hvert 15. år. En annen regel som forsvinner over nyttår er kravet til at bilførere over 70 må ha med seg godkjent helseattest i tillegg til førerkortet. Fra og med neste år trenger man ikke helseattest før etter fylte 75 år.Det er ikke krav om førerprøve for å få den nye tilhenger-rettigheten, og de nye reglene endrer ikke de eksisterende reglene for kjøring med tilhenger for de som har førerkort klasse B Med klasse B kan man fortsatt kjøre bil og henger med samlet vekt på høyst 3500 kilo, understreker veimyndighetene. Den nye koden gjelder for biler og henger i området 3501-4250 kiloEnten må tilhengeren ha tillatt totalvekt som ikke er over 750 kilo, eller så må samlet tillatt vekt for bil og tilhenger ikke overstige 3500 kilo. I det siste tilfellet gjelder at tillatt totalvekt for tilhengeren ikke må være mer enn bilens egenvekt pluss fører. PS! Føreren må alltid kontrollere at aktuell tilhengervekt ikke fører til at de tillatte vektene etter bilens vognkort overskrides. Da må du undersøke hvor tung tilhenger bilen kan trekke, og hvor mye bil og tilhenger med last maksimalt kan veie. Det gjør du her.
Nye regler gir bilførere med førerkort i klasse B mulighet til å kjøre bil med tyngre tilhenger. Betingelsen er et obligatorisk kurs på syv timer.